CELEX: 32013R0711
Language: fi
Date: 2013-07-24 00:00:00
Title: Komission täytäntöönpanoasetus (EU) N:o 711/2013, annettu 24 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

25.7.2013   
            
            
               FI
            
            
               Euroopan unionin virallinen lehti
            
            
               L 200/16
            
         KOMISSION TÄYTÄNTÖÖNPANOASETUS (EU) N:o 711/2013,
   annettu 24 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Muovista valmistettu kokoamaton lelupienoispatsas, joka on noin 4,5 cm korkea ja jossa on kaksi osaa. Se esitetään tullille munan muotoisessa muovikotelossa, jossa on kaksi reunoista tiukasti toisiinsa kiinnittyvää irrotettavaa puoliskoa.
                  Pienoispatsaalla on ihmistä muistuttavat piirteet. Siinä ei ole liikkuvia osia eikä irrotettavaa vaatetusta, ja se pysyy samassa asennossa tukematta.
                  Pienoispatsas esittää sarjakuvakirjasarjasta tuttua velhoa ja on osa kyseisen sarjan hahmoista muodostuvaa kokoelmaa.
               
               
                  9503 00 95
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan, 5 yleisen tulkintasäännön b alakohdan ja 6 yleisen tulkintasäännön sekä CN-koodien 9503 00 ja 9503 00 95 nimiketekstien mukaisesti.
                  Luokittelu CN-koodiin 9503 00 21 ei tule kyseeseen, koska tuote ei ole nukke. Nukke on yleensä vauvaa, pientä tyttöä tai poikaa taikka valokuvamallia esittävä ihmishahmo. Pieniä, jäykkiä pienoispatsaita, jotka pysyvät samassa asennossa tukematta, ei katsota nukeiksi.
                  Luokittelu CN-koodiin 9503 00 49 eläimiä tai muita hahmoja kuin ihmistä esittäväksi täyttämättömäksi leluksi ei myöskään tule kyseeseen, koska hahmoa esittävän pienoispatsaan objektiiviset ominaisuudet ovat ihmisen ominaisuuksia; sillä ei ole eläimen eikä muun kuin ihmisen piirteitä.
                  Tuote on sarjakuvahahmoa esittävä ihmistä muistuttava pienoispatsas (ks. selittävät huomautukset Euroopan unionin yhdistettyyn nimikkeistöön, CN-koodit 9503 00 81–9503 00 99). Sen vuoksi pienoispatsas on luokiteltava CN-koodiin 9503 00 95 muuksi muovileluksi.